cyanic-selkie/wikianc huggingface dataset:
অ্যাবডোমিনাল প্রেগন্যান্সি
অন্যান্যদের মতে—সংখ্যালঘু হলেও—পেটের গর্ভধারণ কে সংজ্ঞায়িত করা উচিত পেরিটোনিয়াম এর মধ্যে অমরা বসানো হিসাবে।
উপসর্গ এবং লক্ষণ
উপসর্গের মধ্যে অন্তর্ভুক্ত হতে পারে গর্ভাবস্থায় পেটে ব্যথা বা যোনিতে রক্তক্ষরণ। যেহেতু এই এলাকাগুলি অনির্দিষ্ট হওয়ায় আল্ট্রাসাউন্ড হয়না, প্রায়ই রোগ নির্ণয় করা যায় সার্জারি র সময় অস্বাভাবিক ব্যথার কারণ খুঁজতে গিয়ে। উন্নয়নশীল বিশ্বে সাধারণত তারা উন্নত বিশ্বের তুলনায় অনেক পরে ধরা পড়ে।  প্রায় অর্ধেক ক্ষেত্রেই  উন্নয়নশীল বিশ্বের একটি কেন্দ্রে প্রথম অবস্থায় রোগ নির্ণয় হয়না।
এটি একটি বিপজ্জনক অবস্থা, কারণ পেটে রক্তপাতের কারণে নিম্ন রক্তচাপ এবং মৃত্যুও হতে পারে। পেটের গর্ভাবস্থায় মানুষের মৃত্যুর অন্যান্য কারণের মধ্যে আছে রক্তাল্পতা, পালমোনারি এমবোলাস, কোয়াগুলোপ্যাথি, এবং সংক্রমণ।
ঝুঁকির কারণ সমূহ
ঝুঁকির কারণগুলি টিউবাল প্রেগনেন্সির মতই, যেখানে যৌন রোগ একটি প্রধান ভূমিকা নেয়; তবে প্রায় অর্ধেক মানুষের যাদের একটোপিক প্রেগন্যান্সি আছে তাদের কোন পরিচিত ঝুঁকির কারণ নেই (যার মধ্যে আছে পূর্ববর্তী সার্জারি থেকে ফ্যালোপিয়ান টিউবের ক্ষতি বা আগে কখনো একটোপিক প্রেগনেন্সি এবং ধূমপান)।
প্রক্রিয়া
পেটের যে কোন জায়গায় রোপন হতে পারে কিন্তু এর অন্তর্ভুক্ত করা যায় জরায়ুর বাইরে পেরিটোনিয়াম, রেক্টোইউটেরাইন পাউচ (ডগলাস এর কাল্ডস্যাক), ওমেন্টাম, বাওয়েল এবং তার মেসেন্টারি, মেসোসালপিনক্স এবং পেলভিক প্রাচীর ও উদর প্রাচীরের পেরিটোনিয়ামে রোপন। ক্রমবর্ধমান অমরা, টিউব ও ডিম্বাশয় সহ বিভিন্ন অঙ্গের সাথে সংযুক্ত হতে পারে। অন্যান্য বিরল স্থানগুলি হল যকৃৎ ও প্লীহা, যা থেকে হয় যথাক্রমে হেপাটিক গর্ভাবস্থা ও স্প্নেনিক গর্ভাবস্থা। এমনকি একটি প্রাথমিক মধ্যচ্ছদা গর্ভাবস্থার বর্ণনা পাওয়া গেছে, যেখানে  রোগীর ভ্রূণ বাড়তে শুরু করেছে মধ্যচ্ছদা র নিচের দিকে।
প্রথম বনাম দ্বিতীয় রোপন
প্রাথমিক পেটের গর্ভাবস্থা বলতে বোঝায় সেই গর্ভাবস্থা, যেখানে টিউব ও ডিম্বাশয়কে ছেড়ে সরাসরি প্রথমেই পেরিটোনিয়ামে রোপন হয়; এই গর্ভধারণ খুব বিরল, ২০০৭ এ শুধুমাত্র ২৪টি ঘটনার বিবরণ পাওয়া গেছে। সাধারণত পেটের গর্ভাবস্থা হল একটি দ্বিতীয় রোপন, যার মানে হল যে এটি একটি টিউব থেকে সম্ভূত (ডিম্বাশয় থেকে সাধারণত নয়) গর্ভাবস্থা এবং পুনর্বপন হওয়া। পেটের দ্বিতীয় গর্ভাবস্থার অন্যান্য অবস্থাগুলি হল ইউটেরাইন রাপচার, ইউটেরাইন রুডিমেন্টারি হর্ন এবং ফিমব্রিয়াল গর্ভপাত।
রোগ নির্ণয়
তখনই অ্যাবডোমিনাল প্রেগন্যান্সি সন্দেহ করা হয় যখন অজাত শিশুর শরীরের অংশ সহজেই অনুভূত হয়, অথবা বোঝা যায় লাই স্বাভাবিক নয়, জরায়ুমুখ সরে গেছে, অথবা লেবার আবিষ্ট হয়নি। রঞ্জন রশ্মির সাহায্য নেওয়া যায় রোগ নির্ণয়ের জন্য। সোনোগ্রাফিতে দেখা যায় গর্ভাবস্থাটি খালি জরায়ুর বাইরে, অমরা এবং ভ্রূণের মধ্যে কোন অ্যামনিওটিক ফ্লুইড নেই, ভ্রূণের চারিদিকে গর্ভাবস্থা প্রাচীর অনুপস্থিত, ভ্রূণের শরীরের অংশ উদর প্রাচীরের কাছেই পাওয়া যাচ্ছে, ভ্রূণের লাই অস্বাভাবিক, অমরা অস্বাভাবিক দেখাচ্ছে এবং উদর গহ্বরে তরল জমে গেছে। এমআরআই এর সাহায্য নিয়েও অ্যাবডোমিনাল প্রেগন্যান্সি সফলভাবে নির্ণয় করা যায় এবং শল্যচিকিৎসার পরিকল্পনা করা যায়। অ্যাবডোমিনাল প্রেগন্যান্সির আর একটি সংকেত হল বর্ধিত আলফা-ফেটোপ্রোটিন এর মাত্রা।
আল্ট্রসাউন্ড
অধিকাংশ রোগ আল্ট্রসাউন্ড দিয়ে নির্ণয় করা যায়। যদিও অপারেটরের দক্ষতা না থাকলে আল্ট্রসাউন্ড দিয়ে রোগ নির্ণয় ভুল হতে পারে।
নির্ণায়ক
বিরল প্রাথমিক অ্যাবডোমিনাল প্রেগন্যান্সি নির্ণয় করতে, স্টুডিফোর্ডস ক্রাইটেরিয়া পূর্ণ করতে হবে: টিউব এবং ডিম্বাশয়দ্বয় স্বাভাবিক হতে হবে, জরায়ু এবং পেটের গহ্বরের মধ্যে কোন অস্বাভাবিক সংযোগ (ফিস্টুলা) থাকলে চলবেনা, এবং প্রথমে টিউবে গর্ভধারণ না হয়ে গর্ভাবস্থা শুধুমাত্র পেরিটোনিয়াল পৃষ্ঠে হতে হবে। ১৯৬৮ তে ফ্রেডরিক ও র‍্যানকিন দ্বারা স্টুডিফোর্ডস ক্রাইটেরিয়া আরো বিশদভাবে বলে আণুবীক্ষণিক তথ্যও অন্তর্ভুক্ত করা হয়।
পার্থক্যমুলক রোগনির্ণয়
জেস্টেশনাল সময় এর ওপর নির্ভর ক'রে অ্যাবডোমিনাল প্রেগন্যান্সির পার্থক্যমুলক রোগনির্ণয় সমূহের মধ্যে পড়ে গর্ভপাত, ইন্ট্রাইউটেরাইন ভ্রূণ মৃত্যু, প্লাসেন্টাল অ্যাবরাপশন, ইন্ট্রাইউটেরাইন গর্ভাবস্থা সহ অ্যাকিউট অ্যাবডোমেন এবং ইউটেরাসে ফাইব্রয়েড সহ ইন্ট্রাইউটেরাইন গর্ভাবস্থা।
চিকিৎসা
অ্যাবডোমিনাল প্রেগন্যান্সি সামলানোর আদর্শ উপায় বিশেষভাবে প্রশিক্ষিত চিকিৎসকের টীম তৈরী করে চিকিৎসা করা। সম্ভাব্য চিকিৎসার মধ্যে থাকে ল্যাপ্রোস্কোপি অথবা ল্যাপারোটমির মাধ্যমে শল্যচিকিৎসা করে গর্ভাবস্থার অবসান (ভ্রূণ অপসারণ), মেথোট্রেক্সেট এর ব্যবহার, এমবলিজেশন, এবং এদের সমন্বয়। সাপুরি এবং ক্লুফিও দেখিয়েছেন, নিম্নলিখিত মানদণ্ডগুলি পূরণ করা গেলে রক্ষণশীল চিকিৎসাও সম্ভব: ১. কোন বিশেষ জন্মগত ত্রুটি নেই; ২. ভ্রূণটি জীবিত; ৩. একটি সুসংগঠিত ও সুশৃঙ্খল প্রসূতি-হাসপাতাল যার মধ্যে তাৎক্ষণিক রক্ত ​​সঞ্চালনের সুবিধা রয়েছে সেখানে নিয়মিত ভর্তি করা যাবে ; ৪. মা এবং ভ্রূণের ভালমন্দের সতর্ক পর্যবেক্ষণ; এবং ৫. যকৃৎ এবং প্লীহা থেকে দূরে তলপেটে অমরা রোপন করা। কি করা হবে তা নির্ধারিত হয় মূলত ক্লিনিকাল পরিস্থিতি পর্যালোচনা করে। সাধারণত, রোগনির্ণয় হয়ে গেলে চিকিৎসা নির্দেশ করা হয়; যদিও, অ্যাবডোমিনাল প্রেগন্যান্সির পূর্ণতার সময় অবস্থা আরও জটিল থাকে।
ডাফমুট্টু
ডাফমুট্টু  (এছাড়াও: ডাভমুট্টু ) হল দক্ষিণ ভারতের কেরল রাজ্যের মালাবার অঞ্চলের মুসলমানদের মধ্যে জনপ্রিয় একটি বিনোদন মূলক লোকগীতিনৃত্য। এই নামটি এসেছে ডাফ নামক বাদ্যযন্ত্র থেকে। ডাফ হল কাঠ এবং গরুর চামড়ারর তৈরি একটি ঘাতবাদ্য। ডাফ শব্দটি আরবি থেকে উৎপন্ন এবং একে থাপ্পিট্টা নামেও ডাকা হয়। ডাফমুট্টু মালবারের মুসলমানদের মধ্যে জনপ্রিয় একটি দলগত নৃত্য। এটি উৎসব এবং বিবাহ অনুষ্ঠানের সময় একটি সামাজিক অনুষ্ঠান হিসাবে মঞ্চস্থ হয়।
বর্ণনা
শিল্পীরা ডাফ নামে একটি অগভীর বৃত্তাকার ঘাতবাদ্য বাজায়। দলটির নেতা গান গেয়ে নেতৃত্ব দেয়, অন্যরা সমবেত কন্ঠে অংশগ্রহণ করে এবং বৃত্তাকারে ঘোরে। গানগুলির মাধ্যমে প্রায়শই শহীদ, বীর এবং সাধুদের শ্রদ্ধা জানানো হয়।
ডাফমুট্টু দিনের যে কোনও সময় সঞ্চালিত হতে পারে এবং এর কোনও নির্দিষ্ট সময়সীমা নেই।
অনুষ্ঠান
ডাফমুট্টু সামাজিক বিনোদন হিসাবে অথবা উরস (মসজিদের সাথে সংযুক্ত উৎসব) ও বিবাহ উৎসবের স্মরণে প্রদর্শিত হয়। দিনের যে কোনও সময় ডাফমুট্টু পরিবেশন করা যায়। একটি ডাফমুট্টু পরিবেশনা সাধারণত ছয় সদস্য নিয়ে হয়। তারা একে অপরের মুখোমুখি দাঁড়িয়ে বা বসে গান গায় এবং গানের তালে তালে তাদের শরীর দোলায়। ডাফ বাজিয়ে ছন্দ ও তাল তৈরি করা হয়।
ডাফমুট্টুর গানগুলি ইসলাম বীর এবং শহীদদের প্রতি শ্রদ্ধাঞ্জলি। দলের নেতা গানে নেতৃত্ব দেয় অন্যরা সমবেত কন্ঠে গান করে। নৃত্যশিল্পীরা আঙুল বা তালু দিয়ে ডাফ বাজায় এবং ছন্দবদ্ধভাবে চলার সময় প্রায়শই তাদের মাথার উপরে সেটি ছুঁড়ে দেয়। এর সাথে একটি ঘনিষ্ঠভাবে সম্পর্কিত শিল্পের ধরন হ'ল আরাভানা মুত্তু বা আরাবানা মুত্তু যেখানে ডাফের মত একটি বাদ্যযন্ত্র 'আরাবানা' ব্যবহৃত হয়।
লাইলি মজনু (উদ্ভিদ)
লাইলি মজনু ("Chinese croton", "Blindness tree", "Buta Buta" বা "Jungle Fire plant") (দ্বিপদ নাম:Excoecaria cochinchinensis) হচ্ছে Euphorbiaceae পরিবারের Excoecaria গণের উদ্ভিদ। এর পাতার উপরের পিঠ গাঢ় সবুজ, কিন্তু নিচের পিঠ লালচে । এর ফুল খুবই ছোট। পাতার সৌন্দর্যের কাছে এর ফুলের সৌন্দর্য হার মেনেছে। কলমে চাষ হয়। এর পাতার ঊর্ধ্বত্বক এবং এর সংলগ্ন প্যালিসেড টিস্যুতে ক্লোরোফিল থাকায় উপরের পৃষ্ঠ সবুজ দেখায়। এর পাতার নিম্নত্বক এবং এর সংলগ্ন স্পঞ্জী টিস্যুতে লালচে বর্ণের রঞ্জক থাকায় নিচের পৃষ্ঠ লালচে দেখায়।
আন্তর্জাতিক বিয়ার দিবস
আন্তর্জাতিক বিয়ার দিবস হল প্রতি আগস্টের প্রথম শুক্রবার একটি উদযাপন, যা ২০০৭ সালে ক্যালিফোর্নিয়ার সান্তা ক্রুজে জেসি অ্যাভশালোমভ দ্বারা প্রতিষ্ঠিত হয়েছিল। প্রতিষ্ঠার পর থেকে, আন্তর্জাতিক বিয়ার দিবস পশ্চিম মার্কিন যুক্তরাষ্ট্রে একটি ছোট স্থানীয় অনুষ্ঠান থেকে ২০৭টি শহর, ৮০টি দেশ এবং ৬টি মহাদেশে বিস্তৃত একটি বিশ্বব্যাপী উদযাপনে পরিণত হয়েছে। বিশেষত, আন্তর্জাতিক বিয়ার দিবসের তিনটি ঘোষিত উদ্দেশ্য রয়েছে:
আন্তর্জাতিক ক্রিকেটে গ্রায়েম স্মিথের শতরানের তালিকা
গ্রায়েম স্মিথ হলেন একজন অবসরপ্রাপ্ত দক্ষিণ আফ্রিকান ক্রিকেটার যিনি ২০০২ সাল থেকে ২০১৪ সাল পর্যন্ত আন্তর্জাতিক ক্রিকেটে প্রতিনিধিত্ব করেন। ১২ বছরের সুদীর্ঘ কর্মজীবনে তিনি শতরান করেছেন (১০০ বা তার অধিকন রান একক ইনিংস) যথাক্রমে টেস্ট ক্রিকেটে ২৭টি এবং একদিনের আন্তর্জাতিক (ওডিআইয়ে) ১০টি। ২০১৪ সালের মে এর হিসাব অনুযায়ী তিনি তার দেশীয় খেলোয়াড় জ্যাক ক্যালিস এর পরে ৩৭টি আন্তর্জাতিক শতকের অধিকারী।
নেদারল্যান্ডস ইস্ট ইন্ডিজ
নেদারল্যান্ডস পূর্ব ভারত বা ওলন্দাজ পূর্ব ভারত (আনুষ্ঠানিক নাম "নেদারল্যান্ডস ইস্ট ইন্ডিজ"; Netherlands East Indies; Nederlandsch Indie; Hindia Belanda) ছিল দক্ষিণ-পূর্ব এশিয়ার একটি ওলন্দাজ উপনিবেশ। বর্তমানে এর অধিকাংশই ইন্দোনেশিয়ার অংশ।
১৬০৭ সালে ওলন্দাজ ইস্ট ইন্ডিয়া কোম্পানি মালাক্কায় ঘাঁটি স্থাপন করে। অষ্টাদশ শতাব্দীর মাঝামাঝিতে ওলন্দাজ ইস্ট ইন্ডিয়া কোম্পানি জাভা দ্বীপের পশ্চিম প্রান্তরে জাকার্তা শহরটি অধিকার করে সেখানে "বাটাভিয়া" নামে একটি ঘাঁটি স্থাপন করে। খুব শীঘ্রই ওলন্দাজ ইস্ট ইন্ডিয়া কোম্পানির সদরদপ্তর আমস্টার্ডাম থেকে সরিয়ে বাটাভিয়ায় স্থানান্তর করা হয়। এভাবেই মালয় দ্বীপপুঞ্জ অঞ্চলে ওলন্দাজ ইস্ট ইন্ডিয়া কোম্পানির ক্ষমতা ও কর্তৃৃত্ব বৃৃদ্ধি পেতে থাকে।
মালয় দ্বীপপুঞ্জ-অঞ্চলে ওলন্দাজ ইস্ট ইন্ডিয়া কোম্পানির ঘাঁটিসমূহ ১৮০০ সালে সরাসরি নেদারল্যান্ডসের অধীনে এলে সকল ঘাঁটি একত্রিত করে এই উপনিবেশটি তৈরি করা হয়। ১৮০৬ সালে তৎকালীন বাটাভিয়া প্রজাতন্ত্রে (বর্তমানে নেদারল্যান্ডস) নেপোলিয়ানের নেতৃৃত্বাধীন ফরাসি সাম্রাজ্যের আক্রমণের পর এই উপনিবেশটির মালিকানা ফ্রান্সের হাতে চলে যায়। ফ্রান্স ১৮১১ সাল পর্যন্ত ইস্ট ইন্ডিজ শাসন করে। ১৮১১ সালে ব্রিটিশ সরকার এর মালিকানা হাতে তুলে নেয় এবং ১৮১৫ সাল পর্যন্ত এই উপনিবেশটিতে ব্রিটেনের কর্তৃৃত্ব ছিল। ১৮১৫ সালে ওয়াটার লু যুদ্ধের পর এর মালিকানা পুনরায় ওলন্দাজ সরকারের হাতে চলে যায়। ১৯৪২ সালে জাপান উপনিবেশটি অধিকার করে নেয় এবং ১৯৪৫ সাল পর্যন্ত এটি জাপানের অধিকারেই ছিল। ১৯৪৫ সালে দ্বিতীয় বিশ্বযুদ্ধ সমাপ্ত হলে নেদারল্যান্ডস সরকার পুনরায় এর মালিকানা ফিরে পায়। ১৯৪৯ সালে ইন্দোনেশিয়ার স্বাধীনতার পর নেদারল্যান্ডস ইস্ট ইন্ডিজে ওলন্দাজ শাসনের অবসান ঘটে। কিন্তু পশ্চিম পাপুয়া অঞ্চলে নেদারল্যান্ডসের শাসন ১৯৬২ সাল পর্যন্ত বহাল ছিল, পরবর্তীতে তা ইন্দোনেশিয়ার অন্তর্ভুক্ত হয়।
"নেদারল্যান্ডস ইস্ট ইন্ডিজ" নামটি এসেছে ইংরেজি "Nethelands East Indies" নাম থেকে, বাংলায় যার অর্থ "নেদারল্যান্ডস পূর্ব ভারত"। একে ইংরেজি "Dutch East Indies" বা "ওলন্দাজ পূর্ব ভারত" নামেও ডাকা হয়। ওলন্দাজ ভাষায় এর নাম "Nederlandsch Indie" (নেদারল্যান্ডস ভারত)।
হেফেইস্টিয়া
থাম্ব|240x240পিক্সেল| হেফেইস্টিয়ার প্রাচীন নাট্যমঞ্চ হেফেইস্টিয়া (Hephaestia) ( Ἡφαιστία) ছিল প্রাচীন গ্রিসের একটি নগর। বর্তমানে এটি উত্তর ঈজিয়ান সাগরে অবস্থিত লেমনস দ্বীপের উপকূলে অবস্থিত একটি প্রত্নস্থল। নগরটির নামকরণ হয়েছিল ধাতববিদ্যার গ্রীক দেবতা হেফাইস্টসের সম্মানে, এই দ্বীপটিতে হেফেইস্টোসের কাল্ট বা উপাসক সম্প্রদায় ও পূজাও বজায় ছিল। এই নগর খ্রিস্টপূর্ব ৮ম থেকে ৬ষ্ঠ শতকে দ্বীপটির রাজধানী ছিল, বর্তমানে যার কেবল ধ্বংসাবশেষই অবশিষ্ট রয়েছে।
এই গ্রীক নাট্যমঞ্চটি খ্রিস্টপূর্ব ৫ম শতকের শেষ থেকে খ্রিস্টপূর্ব ৪র্থ শতকের প্রথম দিককার। এটি ২০০০ থেকে ২০০৪ সাল অবধি পুনর্গঠনের মধ্যে ছিল, এবং ২৫০০ বছর পর ২০১০ সালে এখানে প্রথম নাট্য প্রদর্শনী হয় ( সোফোক্লেসের ইডিপাস রেক্স )। এই থিয়েটারের ধারণক্ষমতা ছিল মুল স্থানে ২০০ জন, এবং বাইরে অতিরিক্ত ১০০০ জন।
ইতিহাস
ঐতিহাসিক হেরোডোটাসের মতে লেমনোস, হেফেসেটিয়া এবং মাইরিনায় পেলাসজীয়রা বসবাস করত। এই পেলাসজীয়রা এথেনীয়দেরকে কথা দিয়েছিল যে, কোন এথেনীয় জাহাজ যদি উত্তরা বায়ুর ঠেলায় নয় দিনের মধ্যে এই দ্বীপে প্রবেশ করতে পারে তাহলে তারা দ্বীপটিকে এথেনীয়দেরকে দিয়ে দেবে। অনেক বছর পর মিলটিয়াডিসের অধীনে এথেনীয়রা আট দিনের মধ্যে এথেন্স থেকে দ্বীপটিতে পৌঁছে। এর ফলে হেফেইস্টিয়ার পেলাসজীয় বাসিন্দারা এই দ্বীপটি ছেড়ে চলে গিয়েছিল তবে মাইরিনার লোকেরা প্রতিরোধ করে এবং খ্রিস্টপূর্ব ৫০০ অব্দের দিকে আত্মসমর্পণ না করা পর্যন্ত তাদের ঘেরাও করে রাখা হয়।
এই শহরটির কথা পরবর্তীকালের লেখকগণ যেমন প্লিনি দ্য এল্ডার, টলেমি,  এবং বাইজান্টিয়ামের স্টেফানাস  নথিভূক্ত করেন।
হেফেইস্টিয়ার মুদ্রা এখনও টিকে আছে।
আবিষ্কার
১৯২৬ সালের আগস্ট ও সেপ্টেম্বর মাসে ইতালিয়ান স্কুল অফ আর্কিওলজি অ্যাট অ্যাথেন্স এই দ্বীপে খনন কার্য চালায়। খননের মূল উদ্দেশ্য ছিল এই দ্বীপের "এট্রুস্কো-পেলাসজীয়" সভ্যতা সম্পর্কিত তথ্যের অনুসন্ধান। হেফেইস্টিয়া নগরের নিকটের স্থলে (যেমন পেলিয়াওপলিস) খননকার্য করা হয়, হেরোডোটাসের মতে যেখানে মিলটিয়াডিসের কাছে পেলাসজীয়রা আত্মসমর্পণ করেছিলেন। সেখানে খ্রিস্টপূর্ব ৯ম থেকে ৮ম শতকের একটি নেক্রোপলিস আবিষ্কৃত হয়, যেখানে ব্রোঞ্জের বস্তু, পাত্র এবং ১৩০ টির বেশি ওসুয়ারি (সমাধিস্থল, যেখানে মৃতদেহকে রাখা হয়, দেয়াল, বাক্স সহ বিভিন্ন স্থান হতে পারে) আবিষ্কৃত হয়। ওসুয়ারিগুলোতে বৈশিষ্ট্যমূলক নারী ও পুরুষের অন্ত্যেষ্টিমূলক গহনা বা সাজসজ্জা ছিল। পুরুষের ওসুয়ারিতে ছুড়ি ও কুঠার ছিল, যেখানে নারীর ওসুয়ারিতে কানের দুল, ব্রোঞ্জের পিন, গলার হাড়, সোনার মুকুট ও ব্রেসলেট ছিল। কোন কোন সোনার বস্তুর মধ্যে মাইসিনীয় উদ্ভূত সর্পিল বৈশিষ্ট্য ছিল, কিন্তু সেগুলোতে কোনরকম জ্যামিতিক আকার ছিল না। তাদের মতে এখানে উদ্ধার করা পাত্রগুলো জ্যামিতিক পর্যায়ের সময়কার। কিন্তু এই পাত্রগুলোতে সর্পিল বৈশিষ্ট্য রয়েছে যেগুলো মাইসিনীয় শিল্পকে নির্দেশ করে। এই খননের ফলগুলো নির্দেশ করে, লেমনসের এই প্রাথমিক লৌহযুগের অধিবাসীরা মাইসিনীয় জনসংখ্যার অবশেষ হয়ে থাকতে পারে, এছাড়া লেমনসের সর্বপ্রথম সত্যায়িত উল্লেখ ছিল মাইসিনীয় গ্রিক ভাষায় - "ra-mi-ni-ja", যার অর্থ লেমনস দ্বীপের নারী। কথাটি রচিত হয়েছিল লিনিয়ার বি লিপিতে।
ল্যারি ইউয়িং
ল্যারি ইউয়িং মার্কিন কম্পিউটার প্রোগ্রামার ।তিনি লিনাক্সের লোগো টাক্স এর সৃষ্টিকর্তা হিসেবে সর্বাধিক পরিচিত।তিনি জিমিয়ান এবং মনো মাংকি লোগোও তৈরি করেন। তিনি যেসব কাজের সংগে যুক্তঃ F-Spot : ডিজিটাল ফটোগ্রাফি সম্পাদনার প্রজেক্ট। GTK HTML :এইচটিএমএল টেক্সট ইডিটর Novel Evolution :মেইল,ক্যালেন্ডার এবং কন্ট্যাক্ট ম্যানেজার। গিম্প :ইমেজ ইডিটর।
পানি লজ্জাবতী
পানি লজ্জাবতী, (water mimosa বা sensitive neptunia), Neptunia oleracea হচ্ছে জলে জন্মানো উদ্ভিদ।পাতা দেখতে লজ্জাবতী পাতার মত এবং কোনো স্পর্শ পেলেই লজ্জাবতি পাতার মত গুঁটিয়ে যায়। কাণ্ডে একপ্রকার সাদা রঙের ফমের মত হয় যা মাছে খাদ্য। ফুল হলুদ কমলা। আগে অনেক পুকুরে দেখা যেত এখন তেমন চোখে পড়ে না।
কোংকা গিরিপথ
অবস্থান
কোংকা গিরিপথ হিমালয়ের চাং চেন্মো পর্বতশ্রেণীতে স্থানাঙ্কে সমুদ্রপৃষ্ঠ থেকে  উচ্চতায় অবস্থিত।
বিতর্কিত অঞ্চল
কোংকা গিরিপথ প্রকৃত নিয়ন্ত্রণ রেখার ওপরে অবস্থিত। চীন এই গিরিবর্ত্মকে ভারতের সাথে তাদের সীমান্ত বলে দাবী করলেও ভারত এই গিরিপথের পূর্বদিকে অবস্থিত লানাক গিরিপথ ভারত-চীন সীমান্ত হিসেবে মনে করে।
তথ্যসূত্র
空喀山口事件
গোলাম মোর্শেদ ফারকী
গোলাম মোর্শেদ ফারুকী (২৯ আগস্ট ১৯৩০–১১ জানুয়ারী ২০১৪) বাংলাদেশ আওয়ামী লীগের রাজনীতিবিদ, সাংবাদিক, ভাষা সৈনিক ও মুক্তিযুদ্ধের সংগঠক যিনি তৎকালীন পাকিস্তান গণপরিষদের সদস্য ও তৎকালীন কুমিল্লা-২৩ আসনের (মতলব) সংসদ সদস্য ছিলেন।
প্রাথমিক জীবন
গোলাম মোর্শেদ ফারকী ২৯ আগস্ট ১৯৩০ সালে চাঁদপুর জেলায় বৃহত্তর মতলব বর্তমানে (মতলব উত্তর) উপজেলায় এম এম কান্দি (ছেংগারচর) ফরায়জী বাড়ি নামক সভ্রান্ত মুসলিম পরিবারে জন্মগ্রহণ করেন। ।চলমান
রাজনৈতিক জীবন
গোলাম মোর্শেদ ফারকী সাংবাদিক, ভাষা সৈনিক ও মুক্তিযুদ্ধের সংগঠক ছিলেন। ছাত্র রাজনীতির মধ্য দিয়ে রাজনৈতিক জীবন শুরু করেন। ছিলেন নারায়ণগঞ্জ জেলা আওয়ামী লীগের সহসভাপতি। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। পাকিস্তান গণপরিষদের সদস্য ছিলেন তিনি। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন কুমিল্লা-২৩ আসন থেকে সংসদ সদস্য নির্বাচিত হন।
মৃত্যু
গোলাম মোর্শেদ ফারকী ১১ জানুয়ারী ২০১৪ সালে ঢাকায় মৃত্যুবরণ করেন।
পাঞ্চিং ব্যাগ
থাম্ব| ভারী ব্যাগে একটি [[মিশ্র মার্শাল আর্টস|মিশ্র মার্শাল আর্ট যোদ্ধা "তাঁর হাতের কাজ" করছেন]] একটি পাঞ্চিং ব্যাগ (বা, ব্রিটিশ ইংরেজি, পাঞ্চব্যাগ ) বার বার ঘুষি দেওয়ার জন্য নকশা করা একটি শক্ত ব্যাগ। এটি সাধারণত বেলনাকার হয়, এবং অনুরূপ শক্ত বিভিন্ন উপকরণ দিয়ে ভরা হয়।
ইতিহাস
সামরিক প্রশিক্ষণের পুরো লিখিত ইতিহাসে জন্য মার্শাল আর্ট এবং তলোয়ার খেলায় পাঞ্চিং ব্যাগ ব্যবহার করা হয়েছে। এশীয় মার্শাল আর্টের অনুরূপ সরঞ্জামের মধ্যে রয়েছে ওকিনাওয়ান মকিওয়ারা এবং চীনা মুক জং, যার সাথে প্যাডযুক্ত আঘাত করার পৃষ্ঠ সংযুক্ত থাকতে পারে। মার্শাল আর্ট এবং যুদ্ধ ক্রীড়া-যেমন কারাতে, সানশো, তায়কোয়ান্দো এবং মুয়ে থাই - "ভারী" ব্যাগ, খাড়া ব্যাগ এবং অনুরূপ যন্ত্রপাতি ঘুসির কৌশল বিকাশের জন্য লাথি এবং অন্যান্য আঘাতের কৌশলগুলি অনুশীলনের জন্য গ্রহণ করা হয়েছে।
নির্মাণ
পাঞ্চিং ব্যাগগুলি প্রায়শই শস্য, বালি, ছেঁড়া জামা বা অন্যান্য সামগ্রী দিয়ে ভরা হয় এবং সাধারণত সিলিং থেকে ঝুলানো হয় বা দাঁড় করান কিছুর সাথে সংযুক্ত থাকে। অন্যান্য ব্যাগগুলিতে বাতাস বা পানি দিয়ে ভরার জন্য একটি অভ্যন্তরীণ বায়ুথলি থাকে। একটি পাঞ্চিং ব্যাগের নকশা এমনভাবে করা হয় যেন এটি বার বার আঘাত এবং শারীরিক নির্যাতনে এটি ভেঙ্গে বা ফেটে না যায়। ব্যাগটি ব্যবহারকারীর আঘাত সহ্য করে কিন্তু ব্যবহারকারীর কোনও ক্ষতি করে না।
ব্যাগের প্রকার
বিভিন্ন ধরনের পাঞ্চিং ব্যাগ রয়েছে যার আকার, ব্যবহার এবং বাঁধাই পদ্ধতির উপর ভিত্তি করে বিভিন্ন নাম রয়েছে। প্রায় সব পাঞ্চিং ব্যাগ হয় চামড়া বা কৃত্রিম উপকরণ যেমন বিশেষ ধরনের প্লাস্টিক দ্বারা আচ্ছাদিত যা ঘর্ষণ এবং চিতা রোধী। ক্যানভাস ব্যাগ উপাদান হিসাবে ব্যবহার করা যেতে পারে যেখানে কম ব্যবহার এবং আর্দ্রতা রয়েছে। সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:US_Navy_110325-N-7544A-044_Master-at-Arms_2nd_Class_Nancy_Mora_works_out_on_a_speed_bag.jpg|থাম্ব|স্পিড ব্যাগ নিয়ে এক মহিলা কাজ করছেন
স্পিড ব্যাগ একটি বায়ু-ভর্তি ব্যাগ, যেগুলো মাথার উপরে ঝুলানো হয় এবং নড়াচড়া করতে সক্ষম, যা একজন যোদ্ধাকে তার হাত উপরে রাখতে, হাতের চোখ সমন্বয় উন্নত করতে এবং পাঞ্চ করার সময় ওজন দুপায়ে স্থানান্তর করা শিখতে সহায়তা করে। এগুলি স্পিডবল বা স্পিড বল ব্যাগ হিসাবেও পরিচিত।
একজন মুষ্টিযোদ্ধা সাধারণত তার হাতের মুঠির সাহায্যে সামনে থেকে স্পিড ব্যাগটি মারে তবে সামনে, পিছন এবং পাশগুলি সহ চারপাশ থেকে ব্যাগটি আঘাত করার জন্য মুষ্টি এবং কনুই ব্যবহার করা সম্ভব। এই পদ্ধতিতে ব্যবহারকারীর অনেকগুলি বিভিন্ন মুষ্টির সংমিশ্রণ সম্পাদন করা যেতে পারে যা উন্নত ছন্দবদ্ধ অ্যাকসেন্ট তৈরি করে।
যদিও স্পিড ব্যাগগুলি সাধারণত উল্লম্বভাবে ঝুলানো হয়, সম্প্রতি একটি প্রাচীরের উপর আনুভূমিকভাবে একটি ব্যাগ ঝুলানোর অতিরিক্ত পদ্ধতিটি জনপ্রিয়তা ফিরে পেয়েছে।
মেঝে থেকে সিলিং বল/ডাবল এন্ড ব্যাগ, প্রায় স্পিড ব্যাগের সমান তবে ব্যাগের আকার, আকৃতি এবং উপাদানে পৃথক হতে পারে এবং তারের সাহায্যে সিলিং ও মেঝে উভয় দিকে সংযুক্ত থাকে। যখন বক্সার বলের উপর কোনও আঘাত করেন, তখন প্রতিক্রিয়া স্বরুপ এটি তার দিকেই দ্রুত ফিরে আসে। দ্বৈত মেঝে সিলিং বল যা দেহ-মাথা মিশ্র প্রশিক্ষণের অনুমতি দেয়।
ভুট্টার ব্যাগ বা স্লিপ ব্যাগ, খুব বেশি শক্তিতে পাঞ্চ করা হয় না, তবে অ্যাথলেটদের মাথার গতি এবং প্রতিপক্ষের ঘুষি থেকে বাঁচার ক্ষমতাকে উন্নত করতে বক্সিং প্রশিক্ষণে ব্যবহার করা হয়, ঐতিহ্যগতভাবে এগুলো ভুট্টায় ভরা থাকে, এই সত্য থেকে নামটা এসেছে।
ভারী ব্যাগ, একটি বৃহত, নলাকার ব্যাগ, সাধারণত চেইন বা দড়ি দ্বারা উপরের দিক থেকে ঝুলানো হয় এবং শক্তিশালী ঘুষি অনুশীলনের জন্য ব্যবহৃত হয়, এবং ব্যাগটি আঘাত করতে ব্যবহৃত হাত বা অন্য কোনও অঙ্গকে শক্ত করতে ব্যবহৃত হতে পারে।
মুক্ত-খাড়া ভারী ব্যাগ, ভারী ব্যাগগুলি উপরের দিক থেকে ঝুলিয়ে রাখার চেয়ে ওজনযুক্ত পাটাতনে লাগানো হয়। ব্যাগটিকে আরও স্থিতিশীলতা দিতে এবং এদিক ওদিক ঘোরা আটকাতে ভিত্তি বা পাটাতনটি সাধারণত বালু বা পানিতে ভরা থাকে।
আপারকাট ব্যাগ, একবিংশ শতাব্দীর শুরুতে এই ব্যাগের ব্যবহার শুরু হয়। এগুলো ভারী ব্যাগের মতই তবে গোলাকার এবং উপর থেকে বুক বরাবর ঝুলানো হয় ও দোলনক্ষম। প্রশিক্ষণের সরঞ্জামের অনেক ভিন্নতা সহ, এই ব্যাগটি ক্লাব এবং জিমগুলিতে এখনও একটি সাধারণ দৃশ্য।
দেয়াল ব্যাগ, এক প্রকারের ব্যাগ, যা কোনও দেয়ালের সাথে সংযুক্ত থাকে এবং হুক ও আপারকাট প্রশিক্ষণের জন্য ব্যবহার করা যেতে পারে। সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:USMC-100114-M-1909N-064.jpg|থাম্ব|একটি "দেহ প্রতিপক্ষ ব্যাগ" একটি পাটাতনে সংযুক্ত দেহ প্রতিপক্ষ ব্যাগ, দেহের আকারের প্রশিক্ষণ সহায়তাকারী মূলত কৃত্রিম উপকরণে তৈরি এবং একটি ভারী পাটাতনে যুক্ত থাকে। এই ব্যাগ অনুশীলনের সুযোগ প্রদানের সাথে সাথে জীবন্ত প্রতিপক্ষকে অনুকরণ করার সুযোগ করে দেয়। একে কড়া অর্থে পাঞ্চিং ব্যাগ হিসাবে বিবেচনা করা হয় না, এটি চীনা উইং চুন, মধ্যযুগীয় কুইনটেইন এবং আধুনিক বেয়োনেট প্রশিক্ষণে ব্যবহৃত টার্গেট ডামি ধরনের যন্ত্রপাতির আধুনিক সংস্করণ।
নিরাপত্তা সতর্কতা
ভারী ব্যাগগুলি সাধারণত ঘন উপাদানে (যেমন প্যাক করা বালু, দানা ইত্যাদি) ভরা থাকে; চোট এড়াতে, হাতের সুরক্ষা (বক্সিং গ্লাভস, ব্যাগ গ্লাভস, প্রশিক্ষণ গ্লাভস, হাতের মোড়ক ইত্যাদি) অনুশীলনের সময় ব্যবহৃত করা উচিত। ভারী ব্যাগে শক্তিশালী আঘাত অনভিজ্ঞ বা কম বয়সী ক্রীড়াবিদদের (<১৮ মহিলা, <২১ পুরুষ) না করার পরামর্শ দেয়া হয়, কারণ মচকান, মাংসপেশীর টান বা হাড়ের প্লেটের ক্ষতি ঝুঁকি রয়েছে, এমনকি হাড়ের কাঠামোতে বিরূপ প্রভাব পরতে পারে। আঘাতের (যেমন বক্সারের ফ্র্যাকচার) সম্ভাবনা কমাতে সাবধানতার সাথে ব্যবহার করার সুপারিশ করা হয়।
নবাম টুকি
নবাম টুকি (জন্ম ৭ই জুলাই ১৯৬৪) হলেন একজন ভারতীয় রাজনীতিবিদ এবং অরুণাচল প্রদেশের প্রাক্তন সম্মানীয় মুখ্যমন্ত্রী। তিনি ২০১১ এবং ২০১৬ খ্রিস্টাব্দে দুবার নিজের মুখ্যমন্ত্রী পদ ধরে রাখতে সমর্থ ছিলেন। প্রথমবার তার মুখ্যমন্ত্রী পদ ছিল ২০১১ খ্রিস্টাব্দের নভেম্বর মাস থেকে ২০১৬ খ্রিস্টাব্দের জানুয়ারি মাস অবধি। পরবর্তী দফায় তিনি আবার মুখ্যমন্ত্রী পদে নির্বাচিত হন ২০১৬ খ্রিস্টাব্দের জুলাই মাসে তিনদিনের জন্য। তিনি ভারতীয় জাতীয় কংগ্রেস দলের একজন সদস্য। টুকি পাপুম পারে জেলার সাগালী বিধানসভা কেন্দ্র থেকে নির্বাচন প্রতিযোগিতায় লড়াই করেন।
প্রারম্ভিক জীবন
নবাম টুকি ১৯৬৪ খ্রিস্টাব্দের ৭ই জুলাই তারিখে পাপুম পারে জেলার সাগালী মহকুমাতে অরুণাচল প্রদেশের বৃহত্তম জনজাতি নিশি জনজাতির এক সাধারণ পরিবারে জন্মগ্রহণ করেন। পদ গ্রহণকালে তিনি বিবাহিত ছিলেন এবং তার সাত সন্তানের মধ্যে পাঁচ কন্যা ও দুই পুত্র ছিলো৷
রাজনৈতিক জীবন
নবাব টুকি ১৯৮৩ থেকে ১৯৮৬ খ্রিস্টাব্দ অবধি ভারতের জাতীয় ছাত্র সংগঠনের একজন সক্রিয় সদস্য ছিলেন৷ ১৯৮৪ থেকে ১৯৮৬ খ্রিস্টাব্দ অবধি তিনি উত্তর-পূর্বের জনজাতি কো-অর্ডিনেশন কমিটির সাধারণ সচিব পদে নিযুক্ত ছিলেন। ১৯৮৬ থেকে ১৯৮৮ খ্রিস্টাব্দ অবধি তিনি অখিল ভারতীয় জাতীয় স্টুডেন্ট ইউনিয়নের সাধারণ সচিব পদ ও আলোকিত করেন। এরপর ১৯৮৮ থেকে ১৯৯৫ খ্রিস্টাব্দ অব্দি তিনি অরুণাচল প্রদেশের যুব কংগ্রেসের সভাপতি পদে আসীন ছিলেন। অরুণাচল প্রদেশের দ্বিতীয় নং বিধানসভা সাগালী থেকে তিনি ১৯৯৫ খ্রিস্টাব্দে নির্বাচিত হন এবং গেগোং আপাং মন্ত্রণালয়ে তিনি ডেপুটি কৃষিমন্ত্রী হিসেবে নিযুক্ত হন৷ ১৯৯৮ খ্রিস্টাব্দে তাকে পরিবহন এবং পূর্ত দপ্তর সম্বন্ধীয় মন্ত্রীর দায়িত্ব দেওয়া হয়। ওই একই বিধানসভা থেকে তিনি ১৯৯৯ খ্রিস্টাব্দে আবার নির্বাচনে জয়লাভ করেন এবং মুকুট মিঠি মন্ত্রকে তাকে ক্যাবিনেট মিনিস্টার এবং পরিবেশ ও বন দপ্তরের দায়িত্ব দেওয়া হয়। ২০০৪ এবং ২০০৯ খ্রিস্টাব্দে পরপর দুবার তিনি আবার বিধানসভা নির্বাচনে জয়ী হন এবং তাকে পি.ডাব্লিউ.ডি. এবং গ্রাম উন্নয়ন দপ্তরের দায়িত্ব দেওয়া হয়।
জারবোম গমলিনের পরিবর্তে ২০১১ খ্রিস্টাব্দের পয়লা নভেম্বর থেকে ২০১৬ খ্রিস্টাব্দের জানুয়ারি অবধি তিনি মুখ্যমন্ত্রী পদে আসীন হন। রাজনৈতিক চাপানউতোর এর কারণে ২০১৬ খ্রিস্টাব্দে তার সময়-পরবর্তী কালে তিন দিনের জন্য অরুণাচল প্রদেশের রাষ্ট্রপতি শাসন জারি করা হয়। ২০১৫ খ্রিস্টাব্দের ১৬ই ডিসেম্বর বিরোধীপক্ষ তার বিরুদ্ধে সুপ্রিমকোর্টের নিকট আপিল জানায়। পরের বছর ২০১৬ খ্রিস্টাব্দে ১৩ জুলাই সুপ্রিম কোর্টের নিকট বিপক্ষ দলের তথ্য সাপেক্ষ দাবিতে আদালত তার ওপর নজরদারি শুরু করে। ১৬ই জুলাই তারিখে তিনি তার মুখ্যমন্ত্রী পদ থেকে ইস্তফা দেন।
সিড বার্নস
সিডনি জর্জ বার্নস (Sid Barnes; জন্ম: ৫ জুন, ১৯১৬ - মৃত্যু: ১৬ ডিসেম্বর, ১৯৭৩) নিউ সাউথ ওয়েলসের অ্যান্নানডেল এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ও ক্রিকেট লেখক ছিলেন। অস্ট্রেলিয়া দলের অন্যতম সদস্য ছিলেন। ১৯৩৮ থেকে ১৯৪৮ মেয়াদকালে অস্ট্রেলিয়া ক্রিকেট দলের প্রতিনিধিত্ব করেন।
ইনিংসের গোড়াপত্তন থেকে শুরু করে নিচেরসারিতেও ব্যাটিং পারদর্শী ছিলেন ‘ব্যাগ্গা’ ডাকনামে পরিচিত সিড বার্নস। দ্বিতীয় বিশ্বযুদ্ধ পরবর্তীকালে তাকে অস্ট্রেলিয়ার অন্যতম সেরা ব্যাটসম্যান হিসেবে বিবেচনা করা হয়ে থাকে। ঘরোয়া প্রথম-শ্রেণীর ক্রিকেটে নিউ সাউথ ওয়েলসের পক্ষে খেলেছেন তিনি।
প্রারম্ভিক জীবন
১৯১৬ সালে সিডনির অ্যান্নানডেল এলাকায় জন্মগ্রহণ করেন তিনি। কিন্তু নিজ আত্মজীবনীতে লিখেছেন যে, তার জন্ম ১৯১৮ বা ১৯১৯ সালে কুইন্সল্যান্ডে হয়েছিল। এছাড়াও, সামরিক বাহিনীতে রক্ষিত তথ্যে তার জন্ম ৫ জুন, ১৯১৭ রয়েছে। আলফ্রেড পার্সিভাল বার্নস ও হিল্ডা মে বার্নস দম্পতির তৃতীয় সন্তান ছিলেন।
জন্মের পূর্বেই টাইফয়েড জ্বরে আক্রান্ত হয়ে আলফ্রেড মৃত্যুবরণ করেন। এরপর হিল্ডা সন্তানদেরকে নিয়ে সিডনিতে চলে যান ও বোনের বাড়ীতে অবস্থান করেন। সেখানেই সিড বার্নসের জন্ম হয়। বার্নস স্ট্যানমোর পাবলিক স্কুলে অধ্যয়ণ করেন। সাধারণমানের হলেও খেলাধূলার জগতে তার যথেষ্ট আগ্রহ ছিল। বড় ভাই হরি’র সংস্পর্শে ক্রিকেট খেলায় সম্পৃক্ত হন। বড় ভাই হরি’র সংস্পর্শে ক্রিকেট খেলায় সম্পৃক্ত হন। খেলার প্রতি আগ্রহের কারণে বিদ্যালয় দলের শেষদিকে মাঠে নামতেন। ঘটনা পরম্পরায় প্রথম একাদশে অন্তর্ভুক্ত হন তিনি। কিন্তু আম্পায়ারের সিদ্ধান্তের বিপক্ষে অবস্থান নেয়ায় প্রথম তিন সপ্তাহকাল সাময়িকভাবে নিষিদ্ধ ঘোষিত হন। বিদ্যালয়ের দলসহ স্থানীয় ক্লাব দল সেন্ট অগাস্টিনে সফলতা লাভের প্রেক্ষিতে বিখ্যাত অস্ট্রেলীয় টেস্ট ক্রিকেটার চার্লি ম্যাককার্টনি’র ডাকনাম অনুসরণে ‘গভর্নর-জেনারেল’ ডাকনাম অর্জন করেন তিনি। ভিক্টোরিয়া ও কুইন্সল্যান্ড দলের স্কুলবয় হিসেবে নিউ সাউথ ওয়েলস দলে অন্তর্ভুক্ত হন তিনি।
খেলোয়াড়ী জীবন
১৯৩৬-৩৭ মৌসুমের শেষদিকে নিউ সাউথ ওয়েলসের পক্ষে প্রথম-শ্রেণীর ক্রিকেটে অভিষেক ঘটে তার। এর পরপরই ১৯৩৮ মৌসুমে ইংল্যান্ড সফরের জন্য অস্ট্রেলিয়া ক্রিকেট দলের সদস্য হিসেবে মনোনীত হন তিনি। সিরিজের সর্বশেষ টেস্টে তার টেস্ট অভিষেক ঘটে ইংল্যান্ডের বিপক্ষে। এর পরই বিশ্বযুদ্ধের কারণে খেলা বন্ধ হয়ে যায়। বিশ্বযুদ্ধের পর আর্থার মরিসকে সাথে নিয়ে ব্যাটিং উদ্বোধনে নামতেন তিনি।
সমগ্র খেলোয়াড়ী জীবনে ১৩ টেস্টে অংশ নিয়েছেন তিনি। ডিসেম্বর, ১৯৪৬ সালে সিডনিতে ইংল্যান্ডের বিপক্ষে অনুষ্ঠিত দ্বিতীয় টেস্টে ২৩৪ রান করেছিলেন। ঐ টেস্টে ডন ব্র্যাডম্যান অধিনায়কত্ব করেন ও তার সাথে পঞ্চম উইকেট জুটিতে ৪০৫ রানের বিশ্বরেকর্ড স্থাপন করেন। ১৯ ইনিংসে ৬৩.০৫ গড়ে রান সংগ্রহ করেছিলেন তিনি। ১৯৪৮ মৌসুমে ইংল্যান্ড সফরে অপরাজেয় দলের অন্যতম সদস্য ছিলেন তিনি। ঐ সফরে অস্ট্রেলিয়া দল কোন খেলায়ই পরাজিত হয়নি।
অবসর
১৯৪৮ সালে ইংল্যান্ড সফর শেষে তিনি অবসর নেন। তবে, ১৯৫১-৫২ মৌসুমে টেস্ট ক্রিকেটে ফিরে আসার চেষ্টা চালালেও বিতর্কিতভাবে বাদ পড়েন। ১৬ ডিসেম্বর, ১৯৭৩ তারিখে সিডনির কাছাকাছি কলারয় এলাকায় অবস্থিত নিজ বাড়ীতে তাকে মৃত অবস্থায় পাওয়া যায়।
উচ্চতা (উল্লম্ব দূরত্ব)
কোনও নির্ধারিত প্রসঙ্গবিন্দু বা প্রসঙ্গতলের (Vertical Datum ভার্টিকাল ডেটাম) সাপেক্ষে কোনও বস্তু বা বিন্দুর উচ্চতা বলতে ঐ প্রসঙ্গবিন্দু বা প্রসঙ্গতল থেকে উপরের দিকে যেকোনও বস্তু বা বিন্দুর উল্লম্ব দূরত্বকে বোঝায়। একে ইংরেজি পরিভাষায় "অ্যালটিচিউড" (Altitude) বা কদাচিৎ "হাইট" (Height) বলে। বিমানচালনা, জ্যামিতি, ভৌগোলিক জরিপ, ক্রীড়া, বায়ুমণ্ডলীয় চাপ, ইত্যাদি বিভিন্ন ক্ষেত্রে উল্লম্ব প্রসঙ্গতলের পছন্দ ও উচ্চতার সংজ্ঞা ভিন্ন ভিন্ন হতে পারে। তবে সাধারণত কোনও বস্তু বা বিন্দুর উচ্চতা বলতে সমুদ্রপৃষ্ঠ তথা সমুদ্র সমতল থেকে উচ্চতাকে (Height above sea level) কিংবা ভূপৃষ্ঠকে প্রসঙ্গতল হিসেবে গণ্য করে সেখান থেকে পরিমাপকৃত উচ্চতাকে বোঝায়।
প্রসঙ্গতল থেকে বস্তুর উচ্চতা পরিমাপের জন্য প্রায়শই উচ্চতামাপক যন্ত্র (Altimeter আল্টিমিটার) ব্যবহার করা হয়। বেশিরভাগ ক্ষেত্রেই উচ্চতামাপক যন্ত্রগুলি বায়ুমণ্ডলীয় চাপের হ্রাস-বৃদ্ধি গণনা করে উচ্চতা নির্ণয় করে, কেননা উচ্চতা বৃদ্ধি পেলে বাতাসের ঘনত্ব ও বায়ুমণ্ডলীয় চাপ হ্রাস পায়। তবে ভূপৃষ্ঠ বা সমুদ্রপৃষ্ঠ থেকে বেতার তরঙ্গ (রাডার) কিংবা লেজাররশ্মির প্রতিফলন পর্যবেক্ষণ করে এবং কৃত্রিম উপগ্রহভিত্তিক বৈশ্বিক দিকনির্ণয় ব্যবস্থা (Global Navigation Satellite System) ব্যবহার করেও উচ্চতা পরিমাপ করা হতে পারে।
ভূগোলবিদ্যায় পৃথিবীর স্থলভাগের কোনও ভৌগোলিক স্থানের উচ্চতা বলতে সমুদ্র সমতল থেকে ঐ ভৌগোলিক স্থানটির উল্লম্ব দূরত্বকে বোঝানো হয়, এবং এটিকে নির্দেশ করতে ইংরেজি পরিভাষায় "এলিভেশন" (Elevation) নামের একটি পৃথক পরিভাষা ব্যবহার করা হয়। কোনও উল্লম্ব প্রসঙ্গতলের সাপেক্ষে উল্লম্বভাবে নিচের দিকে দূরত্ব বোঝাতে গভীরতা কথাটি ব্যবহার হয়।
বিমান চলাচল ক্ষেত্রে
বিমান চলাচলের ক্ষেত্রে, "ভূপৃষ্ঠ থেকে উচ্চতা" পরিভাষাটির অনেক অর্থ হতে পারে; সংশোধক যুক্ত করে অর্থ স্পষ্ট ভাবে (যেমন, "যথার্থ উচ্চতা") বা যোগাযোগ বিষয়ের ওপর নির্ভর করে অন্তর্নিহিতভাবে। উচ্চতা সম্বন্ধীয় তথ্য আদানপ্রদানের সময়ে, যোগাযোগকারী দুইপক্ষকেই কোন সংজ্ঞাটি ব্যবহার করতে হবে, সে ব্যাপারে সচেতন থাকতে হবে।
বিমান চলাচলের ক্ষেত্রে বিমানের উচ্চতা বলতে হয় সমুদ্র সমতল থেকে উচ্চতা (হাইট অ্যাবাভ সি লেভেল বা সংক্ষেপে এইচ.এ.এস.এল) বোঝায় অথবা ভূ-সমতল থেকে উচ্চতা (হাইট অ্যাবাভ গ্রাউন্ড লেভেল বা সংক্ষেপে এইচ.এ.জি.এল) বোঝায়।
বায়ুচাপভিত্তিক উচ্চতাকে (প্রেসার অলটিচিউড) ১০০ ফিট (৩০ মিটার) দিয়ে ভাগ করলে বিমান চলার উচ্চতা পাওয়া যায়, এবং সেটি সঞ্চার উচ্চতা প্রাপ্তির পরই তা ব্যবহৃত হয়। ( আমেরিকার ক্ষেত্রে, কিন্তু অন্যান্য অধিক্ষেত্রে তা  পর্যন্তও নীচে হতে পারে); সুতরাং উচ্চতা পরিমাপক যন্ত্রে ১৮,০০০ ফিট দেখানোর অর্থ, বায়ুচাপের সাধারণ মানে, বিমান তখন "বিমান চলার উচ্চতা ১৮০" তে পৌঁছেছে। যখন বিমান সেই উচ্চতায় চলতে থাকে, তখন বিমানের উচ্চতা মাপক যন্ত্র সাধারণ বায়ুচাপ মানে নির্দিষ্ট থাকে (২৯.৯২ বায়ুমন্ডল চাপের একক বা ১০১৩.২৫;প্যাসকেল (একক)).
বিমানে ভূপৃষ্ঠ থেকে উচ্চতা নির্ধারক বায়ুমণ্ডলের চাপ মাপক অলটিমিটার থাকে, যেটি বস্তুত একটি ব্যারোমিটার, যেটির সম্মুখভাগে  বায়ুমণ্ডলীয় চাপ দেখানোর বদলে (ফিট বা মিটার)-এ দূরত্ব দেখায়।
বিমান চলাচলের ক্ষেত্রে অনেক ধরনের উচ্চতার ব্যবহার আছে :
এই নানা ধরনের উচ্চতাগুলি আরও সহজ ভাবে বলা যায়:
পৃথিবীর বায়ুমণ্ডল
পৃথিবীর বায়ুমণ্ডল অনেকগুলি উচ্চতা অনুযায়ী স্তরে বিভক্ত। বিভিন্ন উচ্চতায় এই স্তরগুলির শুরু এবং শেষ নির্ভর করে ঋতু ও মেরুর থেকে দূরত্বের ওপর। নিম্নলিখিত উচ্চতাগুলি গড় উচ্চতা:
কার্মান রেখা, সাধারণ ভাবে মানা হয়, সমুদ্র সমতল থেকে  ঊর্ধ্বে অবস্থিত, সেটিই হল পৃথিবীর বায়ুমণ্ডল ও মহাশূন্যের মাঝখানের সীমারেখা। তাপমণ্ডল ও এক্সোমণ্ডলকে (মেসোমণ্ডলের উপরিভাগ সমেত) সাধারণভাবে মহাশূন্যের অংশ হিসাবেই মানা হয়।
উচ্চতা ও কম বায়ুমণ্ডলীয় চাপ
পৃথিবীর ওপর (তার বায়ুমণ্ডলের ভিতরে অবস্থিত) যে অঞ্চলগুলি সমুদ্রতল থেকে বেশি উচ্চতায়, সেই স্থানগুলিকে উচ্চতাসম্পন্ন স্থান হিসেবে ধরা হয়। সমুদ্রতল থেকে উচ্চতাকে অধিক উচ্চতাসম্পন্ন স্থান হিসেবে ধরা হয়।
গড়গড়ি ইউনিয়ন
গড়গড়ি হলো রাজশাহী জেলার বাঘা উপজেলার একটি প্রাচীনতম ইউনিয়ন।
অরকোমেনাস (গ্রিক পুরাণ)
গ্রিক পুরাণে অরকোমেনাস (Orchomenus) (প্রাচীন গ্রিক : Ὀρχομενός) দ্বারা নিম্নোক্ত ব্যক্তিদেরকে বোঝানো হতে পারে:
সিস্টার অফ দ্য গ্রুম
সিস্টার অফ দ্য গ্রুম হল ২০২০ সালের আমেরিকান কমেডি ফিল্ম, অ্যামি মিলার গ্রস রচিত এবং পরিচালনা করেছেন। এতে অভিনয় করেছেন যথাক্রমে অ্যালিসিয়া সিলভারস্টোন, টম এভারেট স্কট, জেক হফম্যান, ম্যাথিল্ড অলিভিয়ার, চার্লি বিউলি, নোয়া সিলভার, অ্যাবিগেল মার্লো, মার্ক ব্লুম, জুলি এঙ্গেলব্রেখট এবং রোনাল্ড গুটম্যান ।
অড্রের ভাই অড্রের ৪০ তম জন্মদিনে একজন ফরাসি মহিলাকে বিয়ে করতে চলেছেন। তিনি বিব্রতকর, বিবাহ নাশকতা করার চেষ্টা করতেই থাকেন।
এটি সাবান ফিল্মস দ্বারা ১৭ ডিসেম্বর, ২০২০ সালে মুক্তি পায়।
প্রাণিকুল
ব্যুত্পত্তি
প্রাণীকুল (Fauna) শব্দটি পৃথিবী ও উর্বরতার রোমান দেবী ফুনা, রোমান দেবতা ফুনাস এবং বনজ আত্মা সম্পর্কিত ফুনস থেকে এসেছে। তিনটি শব্দই গ্রীক দেবতা প্যান এর সমজাতীয়, এবং প্যানিস হচ্ছে ফুনার গ্রীক সমতুল্য। প্রাণীদের অনুরূপ পদ্ধতিতে তালিকাভুক্ত করা একটি বইয়ের জন্যও প্রাণীকুল বা ফুনা শব্দটি ব্যবহৃত হয়। শব্দটি প্রথম ব্যবহার করেন সুইডেনের কার্ল লিনিয়াস; তার ১৭৪৫ সালে প্রকাশিত গ্রন্থ ফুনা সুয়েসিকাএর শিরোনামে এটি ব্যবহার করেন।
ক্রায়োফুনা
যে প্রাণীগুলি শীতল অঞ্চলে বা এর বা খুব কাছাকাছি বাস করে তাদেরকে ক্রায়োফুনা বলে।
ক্রিপ্টোফুনা
ক্রিপ্টোফুনা হলো এমন প্রাণিকুল যারা সুরক্ষিত বা গোপন ক্ষুদ্রআবাসগুলিতে বিদ্যমান।
ইনফুনা
ইনফুনা হলো বেন্থিক জীব যা পানির নীচের স্তরে বাস করে, বিশেষ করে সমুদ্রতলের সবচেয়ে নীচের অংশে পললের মধ্যে, তার পৃষ্ঠের পরিবর্তে পানির নীচে ছোট ছোট কণার স্তরে থাকে। ব্যাকটেরিয়া এবং দীর্ঘশৈবাল নীচের পললের অভ্যন্তরে থাকতে পারে। সাধারণভাবে, ইনফুনাল প্রাণি পানির গভীরতা বৃদ্ধি এবং তটরেখা থেকে দূরত্বের সাথে সাথে ক্রমবর্ধমান ভাবে ক্ষুদ্র হতে থাকে এবং সংখ্যায় কমতে থাকে, যেখানে ব্যাকটিরিয়া প্রচুর পরিমাণে আরও দৃঢ়তা দেখায়, আন্তঃদেশীয় সমুদ্রের পানিতে প্রতি মিলিলিটারে এক মিলিয়ন কোষ থাকতে পারে।
এই জাতীয় প্রাণীগুলি জীবাশ্মে পাওয়া যায় এবং এতে লিঙ্গুলাটা, ট্রাইলোবাইট এবং কীট অন্তর্ভুক্ত আছে। তারা সুরক্ষা হিসাবে পলিতে গর্ত তৈরি করে এবং এটি ডিট্রিটাসকেও খেতে পারে বা জীবাণুর মাদুর হতে পারে যা পললের পৃষ্ঠে বাড়তে থাকে। আজ নানা ধরনের জীবাণু পলিতে বাস করে এবং উত্তেজিত করে। গভীরতম গর্তগুলিতে বাস করা প্রাণি হলো ভূত চিংড়ি (থ্যালাসিনিডিয়া), যা সমুদ্রের নীচে অবস্থিত পলির মধ্যে ৩ মিটার (১০ফুট) গভীর পর্যন্ত যায়।
এপিফুনা
এপিফুনা, এদেরকে এপিবেন্থোসও বলা হয়, এরা হলো জলজ প্রাণী যারা এটির বিপরীতে নীচের স্তরটিতে বাস করে, অর্থাৎ সমুদ্রের তলদেশের পললের উপরিভাগে বাস করা বেন্থিক প্রাণিকুল।
ম্যাক্রোফুনা বা দীর্ঘ প্রাণিকুল
ম্যাক্রোফুনা হলো বেন্থিক বা মাটির জীব যা ০.৫ মিমি ছিদ্রের চালনীতে ধরে রাখা হয়। গভীর সমুদ্রের অধ্যয়নগুলি ম্যাক্রোফুনাকে প্রাণি হিসাবে সংজ্ঞায়িত করে কারণ অনেক ট্যাক্সার আকার ছোট হওয়ার জন্য প্রাণীগুলি ০.৩ মিমি চালনিতে ধরে রাখে।
মেগাফুনা বা বৃহৎ প্রাণিকুল
মেগাফুনা বা দীর্ঘ প্রাণিকুল কোনও নির্দিষ্ট অঞ্চল বা সময়ের বৃহৎ প্রাণী। যেমন অস্ট্রেলিয়ান মেগাফুনা।
মেসোফুনা
মেসোফুনা হলো বৃহদাকারের মৃত্তিকা প্রাণী যেমন আর্থ্রোপোড বা সুতাকৃমি। মেসোফুনার অত্যধিক বিভাজন আছে; ১৯৯৮ সালের হিসাবে কেবলমাত্র স্পিংটালি (কলেম্বোলা) কে বিবেচনা করেই প্রায় ৬,৫০০ প্রজাতি চিহ্নিত করা হয়েছিল।
মাইক্রোফুনা বা ক্ষুদ্র প্রাণিকুল
মাইক্রোফুনা হলো আণুবীক্ষণিক বা খুব ছোট প্রাণী (সাধারণত প্রোটোজোয়া অন্তর্ভুক্ত এবং রটিফার এর মতো খুব ছোট প্রাণি)।
অন্যান্য
অন্যান্য বিভাজনগুলির মধ্যে রয়েছে অ্যাভিফুনা, যার অর্থ "পাখি প্রাণিকুল" এবং পিসিফুনা (বা ইচথিওফুনা), যার অর্থ "মৎস প্রাণিকুল"।
ইউক্রেনের শিল্পকলা
ইউক্রেনের শিল্পকলা ইউক্রেনের বিকাশের পুরো ইতিহাসের সময় তৈরিকৃত শিল্পকর্ম সংগ্রহ।
ঐতিহাসিক উন্নয়ন
ইউক্রেনে শিল্পের বিকাশ প্রাচীন কাল থেকে।
ভারতের সাধারণ নির্বাচন, ১৯২০
নতুন সেন্ট্রাল লেজিসলেটিভ এসেম্বলি যা ছিল ইম্পেরিয়াল লেজিসলেটিভ কাউন্সিলের নিম্ন কক্ষ, দিল্লি ভিত্তিক এ এসেম্বলির ১০৪টি নির্বাচনী আসন ছিল যার মধ্যে ৬৬টি আসনে প্রতিযোগিতা করা যেত এবং আটটি আসনে ইউরোপীয়ানরা চেম্বার অফ কমার্স দ্বারা নির্বাচিত হত। উচ্চকক্ষে অর্থাৎ স্টেট কাউন্সিলে ৩৪টি আসনের মধ্যে ২৪টিতে প্রতিযোগিতা করতে হত বাকি দশটি আসনের মধ্যে পাঁচটি মুসলমানদের, তিনটি ইউরোপীয়ানদের, একটি শিখদের ও অপরটি ইউনাইটেড প্রভিন্সেসের জন্য সংরক্ষিত ছিল। কোনাট ও স্টেথার্নের ডিউক ৯ই ফেব্রুয়ারি ১৯২১ সালে সংসদ উদ্বোধন করেন।
জাতীয় নির্বাচনের পাশাপাশি প্রাদেশিক অ্যাসেম্বলির ৬৩৭ টি আসনের মধ্যে নির্বাচন ছিলো। তার মধ্যে ৪৪০টিতে প্রতিযোগিতা করতে হত এবং ১৮৮টি আসনে একক প্রার্থী বাধাহীনভাবে নির্বাচিত হতেন। মহাত্মা গান্ধী নির্বাচন বয়কট করার ডাক দেওয়া সত্ত্বেও মাত্র ৬টিতে কোনো প্রার্থী ছিল না। প্রাদেশিক এসেম্বলির মধ্যে ৩৮টি আসন সাদা চামড়ার লোকদের জন্য সংরক্ষিত ছিল।
বায়েক ইউনিয়ন
বায়েক বাংলাদেশের ব্রাহ্মণবাড়িয়া জেলার অন্তর্গত কসবা উপজেলার একটি ইউনিয়ন। ২০১৮ সালে বায়েক ইউনিয়নকে ভিক্ষুকমুক্ত ঘোষণা করা হয়। সাঈদীয়া আব্দুল গণি নুরানি হাফেজী মাদরাসা
আয়তন
বায়েক ইউনিয়নের আয়তন ৬,২৮২ একর (২৫.৪২ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী বায়েক ইউনিয়নের মোট জনসংখ্যা ২৯,৯৭৪ জন। এর মধ্যে পুরুষ ১৪,৪৪২ জন এবং মহিলা ১৫,৫৩২ জন। মোট পরিবার ৫,৯৩২টি। জনসংখ্যার ঘনত্ব প্রতি বর্গ কিলোমিটারে প্রায় ১,১৭৯ জন।
ইতিহাস
মুক্তিযুদ্ধের স্মৃতি বিজরিত সালদানদী তীরে অবস্থিত বায়েক ইউনিয়ন। উক্ত ইউনিয়নে মহান মুক্তিযুদ্ধের সময় এখানে অনেক মুক্তিযুদ্ধা ও নিরহ মানুষ তাদের বুকের তাজা রক্ত দিয়ে শহীদ হয়েছে । তা ছাড়া এখানে রয়েছে দেশের রাষ্ট্রীয় প্রাকৃতিক সম্পদ গ্যাস। রয়েছে ভাষা আন্দোলনের স্মৃতি সংবলিত স্মৃতিসোধ ।
অবস্থান ও সীমানা
কসবা উপজেলার সর্ব-দক্ষিণে বায়েক ইউনিয়নের অবস্থান। এ ইউনিয়নের উত্তর-পূর্বে কায়েমপুর ইউনিয়ন, পশ্চিমে কুমিল্লা জেলার ব্রাহ্মণপাড়া উপজেলার শশীদল ইউনিয়ন ও চান্দলা ইউনিয়ন, দক্ষিণে কুমিল্লা জেলার ব্রাহ্মণপাড়া উপজেলার শশীদল ইউনিয়ন ও ভারতের ত্রিপুরা প্রদেশ এবং পূর্বে ও উত্তরে ভারতের ত্রিপুরা প্রদেশ অবস্থিত।
প্রশাসনিক কাঠামো
বায়েক ইউনিয়ন কসবা উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম কসবা থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ।
ব্রাহ্মন্দী কামিনী কিশোর মৌলিক সরকারি উচ্চ বিদ্যালয়
ব্রাহ্মন্দী কামিনী কিশোর মৌলিক সরকারি উচ্চ বিদ্যালয় বাংলাদেশের নরসিংদী জেলার নরসিংদী সদরের পশ্চিম ব্রাহ্মন্দীতে অবস্থিত একটি প্রাচীন এবং স্বনামধন্য উচ্চ বিদ্যালয়।
বায়েক ইউনিয়ন
শিক্ষা ব্যবস্থা
২০১১ সালের আদমশুমারি অনুযায়ী বায়েক ইউনিয়নের সাক্ষরতার হার ৪৮%।
ব্রাহ্মন্দী কামিনী কিশোর মৌলিক সরকারি উচ্চ বিদ্যালয়
ইতিহাস
স্কুলটি ১৯৪৬ সালে জমিদার এবং হোমিওপ্যাথি ডাক্তার জিতেন্দ্র কিশোর মৌলিক তার পিতা কামিনী কিশোর মৌলিকের স্মৃতিতে প্রতিষ্ঠা করেন। এটি মাঝে ১৯৫৫ সাল থেকে কয়েক বছরের জন্য নরসিংদী সরকারি কলেজের সাথে যুক্ত ছিল, তাই সেই সময়ের জন্য স্কুলটির নাম ছিল ব্রাহ্মন্দী কে. কে. এম. কলেজিয়েট স্কুল। এরপর ১৯৮১ সালের ১ এপ্রিল বিদ্যালয়টি নরসিংদীর প্রথম বিদ্যালয় হিসেবে জাতীয়করণ করা হয়। এটি ১৯৯১ সাল পর্যন্ত একটি মিশ্র স্কুল ছিল। এরপর এটিকে ছেলেদের প্রতিষ্ঠানে রূপান্তরিত করা হয়।
বায়েক ইউনিয়ন
যোগাযোগ ব্যবস্থা
রেলপথ, সড়ক পথ ও নদী পথ
ব্রাহ্মন্দী কামিনী কিশোর মৌলিক সরকারি উচ্চ বিদ্যালয়
শিক্ষক ও কর্মচারীবৃন্দ
বর্তমানে এখানে ৭২ জন শিক্ষক কর্মরত আছেন।
পাঠক্রম বহির্ভূত কার্যক্রম
শিক্ষার পাশাপাশি স্কুলটিতে সহপাঠ্যক্রমিক কার্যক্রম যেমন স্কাউটিং, রেড ক্রিসেন্ট স্বেচ্ছাসেবা এবং বিতর্কের সুযোগ আছে।
বায়েক ইউনিয়ন
খাল ও নদী
বায়েক ইউনিয়নের বুক চিরে বয়ে গেছে অনেক খাল ও নদী। যা উক্ত ইউনিয়নের সৌন্দর্য বাড়িয়ে দিয়েছে। তেমনি দুটি নদীর নাম সালদানদী ও বিজনা নদী।তাছাড়া সাগরতলা খেলার মাঠের পাশ দিয়ে বয়ে চলেছে এক প্রাচীন ঐতিহ্যবাহী খাল। স্বাদু পানির এসব খাল ও নদীর মাছ স্থানীয় লোকজনের মাছের চাহিদা মেটায়।
জনপ্রতিনিধি
১)এডভোকেট আনিসুল হক আইন বিচার ও সংসদ বিষয়ক মাননীয় এম.পি ও মন্ত্রী। ২)এডভোকেট রাশেদুল কায়সার ভূঁইয়া জীবন। উপজেলা চেয়ারম্যান। ৩) জনাব আল মামুন ভূইয়া, চেয়ারম্যান ১০ নং বায়েক ইউনিয়ন পরিষদ।
উলচাপাড়া মসজিদ
উলচাপাড়া জামে মসজিদ বাংলাদেশের চট্টগ্রাম বিভাগের ব্রাহ্মণবাড়িয়া জেলার সদর উপজেলার অধীনে উলচাপাড়া গ্রামে অবস্থিত প্রত্নতাত্ত্বিক নিদর্শন। মসজিদটিতে প্রাপ্ত শিলালিপি থেকে অনুমান করা যায় সপ্তাদশ শতাব্দীতে অর্থাৎ ১৭২৭-২৮ খ্রিষ্টাব্দে এটি নির্মাণ করা হয়েছে। এটির প্রতিষ্ঠাতা পশ্চিম দেশীয় বনিক শাহ সৈয়দ মো: মুরাদ, যাকে মসজিদের পাশেই সমাহিত করা হয়েছে।প্রতিষ্ঠাকালীন সময়ে মসজিদটিতে কোনো বারান্দা ছিল না,পরে ১৯৮০/১৯৮১ খ্রিস্টাব্দে সৈয়দ মহিউদ্দিন আহমেদ(মালু মিয়া সাহেব) এটি নিজ উদ্যোগে নির্মাণ করেন।
অভ্যন্তরীণ নকশা
মসজিদটির আয়তন X, এবং এর দেয়াল  ফুট পুরু। প্রধান গম্বুজের কেন্দ্র থেকে মসজিদের ভিতরের দেয়ালে নিচ পর্যন্ত কারুকাজ রয়েছে। ফরাসি ভাষার একটি শিলালিপি মসজিদের ভিতরে পাওয়া গিয়েছিল কিন্তু এর অর্থ উদ্ধার করা সম্ভব হয় নি।
ভবেশচন্দ্র সান্যাল
ভবেশচন্দ্র সান্যাল সাধারণত '''বি. সি. সান্যাল নামে পরিচিত' (২২শে এপ্রিল ১৯০১ - ৯ই আগস্ট ২০০৩), ভারতীয় শিল্পে আধুনিকতার চূড়ামণিস্বরূপ হিসেবে বিবেচিত। তিনি ভারতীয় চিত্রশিল্পী, ভাস্কর এবং তিন প্রজন্মের শিল্পীদের শিল্পকলা শিক্ষক ছিলেন। তাঁর জীবদ্দশায় তিনি যে কেবল তিনবার - ১৯০৫, ১৯৪৭ এবং ১৯৭১ সালে ভারতীয় উপমহাদেশের বিভাজন দেখেছেন তাই নয়; বিংশ শতাব্দীর ভারতীয় শিল্পের সমস্ত পর্যায়গুলিও প্রত্যক্ষ করেছেন।  তাঁর উল্লেখযোগ্য চিত্রগুলির মধ্যে আছে  উড়ন্ত কাকতাড়ুয়া ,  গরুর পাল ,  হতাশা  এবং শান্তির পথে''। শান্তির পথে চিত্রটিতে তিনি মহাত্মা গান্ধীকে এঁকেছেন একটি হিন্দু ও একটি মুসলিম সন্তানের সাথে।
১৯৮৪ সালে তাঁকে পদ্মভূষণ পুরস্কারে ভূষিত করা হয়। ১৯৮০ সালে ভারতের জাতীয় চারুকলা একাডেমী, ললিত কলা একাডেমী থেকে তাঁকে ভিজ্যুয়াল শিল্পকলায় ভারতের সর্বোচ্চ পুরস্কার ললিত কলা একাডেমী ফেলো আজীবন সম্মাননা প্রদান করা হয়।
প্রাথমিক জীবন এবং শিক্ষা
১৯০২ সালে ধুবড়ীর এক বাঙালি পরিবারে তাঁর জন্ম। শৈশবেই তিনি ১৯০৫ সালের বাংলার বিভাগ প্রত্যক্ষ করেছিলেন। জীবনের একটি বিরাট আঘাত হিসেবে তিনি ছয় বছর বয়সে তাঁর বাবাকে হারিয়েছিলেন। এরপর তাঁর মা তাঁকে লালন-পালন করেছিলেন। মায়ের পুতুল তৈরির প্রতি ভালবাসা তাঁর মধ্যে ভাস্কর হবার মনোবৃত্তি জাগিয়ে তুলেছিল।
পরে তিনি গভর্নমেন্ট কলেজ অব আর্ট অ্যান্ড ক্রাফ্ট (জিসিএসি), কলকাতা থেকে পড়াশোনা করেন, যেখানে তিনি পার্সি ব্রাউন এবং জে.পি. গাঙ্গুলির মতো শিক্ষককে পেয়েছিলেন।
কর্মজীবন
১৯২০ সালে, তিনি শ্রীরামপুর কলেজ অব আর্টে যোগ দেন, যেখানে তিনি পরবর্তী ছয় বছর চিত্রাঙ্কন ও ভাস্কর্য অনুশীলন করে এবং শিক্ষাদান করে অতিবাহিত করেছিলেন। এই সময়কালে তিনি বেঙ্গল স্কুলের সদস্যপদ নেননি বা ভিক্টোরীয় শিক্ষাদানের পক্ষে ছিলেন না, কিন্তু তাঁর এক নিজস্ব স্বতন্ত্র শৈলী তৈরী করেছিলেন, যা সকলের চোখে পড়েছিল।
১৯২৯ সালে তাঁর জীবনের মোড় ঘোরানোর মত একটি ঘটনা ঘটে, যখন তাঁকে একটি পাঞ্জাবি প্রতিষ্ঠান কৃষ্ণা প্লাস্টার দ্বারা নিযুক্ত করা হয়েছিল, লাহোরে গিয়ে সম্প্রতি শহীদ নেতা, লালা লাজপত রায়ের একটি আবক্ষ মূর্তি তৈরী করে দেওয়ার জন্য। তার কিছুদিন পরেই ছিল ভারতীয় জাতীয় কংগ্রেসের লাহোর অধিবেশন। তাঁর আরো অন্যান্য কিছু কাজ বাকি থাকায় তিনি সেখানে থেকে যান এবং তার পরেই মেয়ো স্কুল অব আর্টস, লাহোর (বর্তমানে ন্যাশনাল কলেজ অব আর্টস কলেজ নামে পরিচিত) এর উপ-অধ্যক্ষ হন। এটি শুরু করেছিলেন লকউড কিপলিং (লেখক রুডইয়ার্ড কিপলিং) এর পিতা)। এখানকার দুই ছাত্র সতীশ গুজরাল এবং কৃষেণ খান্না স্বাধীনতা-পরবর্তী সময়ে বিশিষ্ট আধুনিকতাবাদী হয়েছিলেন। ১৯৩৬ সাল পর্যন্ত তিনি মেয়ো কলেজে ​​ছিলেন, এরপর তিনি পদত্যাগ করতে বাধ্য হন, কারণ ব্রিটিশ রাজ তাঁকে একজন "উত্তেজনা সৃষ্টিকারী" হিসাবে দেখছিল।
পরবর্তীকালে, ১৯৩৭ সালে তিনি লাহোর কলেজ অব আর্ট স্থাপন করেন, যেটি ছিল একটি চিত্রশালাসহ বিদ্যালয়। প্রাথমিকভাবে এটি চালু হয় ফরম্যান ক্রিশ্চিয়ান কলেজের প্রাঙ্গনে, এর প্রথম ভারতীয় অধ্যক্ষ ডঃ এসকে দত্তের আমন্ত্রণে। পরবর্তীতে এটি আনুষ্ঠানিকভাবে চালু হয়েছিল দয়াল সিং প্রাসাদের সর্বনিম্ন তলে। এর উদ্বোধনের সময় এখানে সেই সময়ের লাহোরের বিশিষ্ট শিল্পীদের একটি প্রদর্শনী করা হয়েছিল। ১৯৪৭ সাল পর্যন্ত তিনি এখানে শিক্ষাদান চালিয়ে যান।
চারঘাট ইউনিয়ন
চারঘাট ইউনিয়ন হলো রাজশাহী জেলার চারঘাট উপজেলার একটি ইউনিয়ন। পূর্বে এটি বেশ বড় একটি ইউনিয়ন ছিলো। পরবর্তীতে চারঘাট উপজেলা সদর এলাকা নিয়ে চারঘাট পৌরসভা গঠিত হলে এ ইউনিয়নের আয়তন ছোট হয়ে আসে।
নেপাল জাতীয় মহিলা ক্রিকেট দল
নেপাল জাতীয় মহিলা ক্রিকেট দল আন্তর্জাতিক ক্রিকেটে নেপাল জাতীয় মহিলা ক্রিকেট দল হিসেবে নেপালের প্রতিনিধিত্ব করে। ২০০৭ সালে জুলাইয়ে মালয়েশিয়ায় অনুষ্ঠিত এশিয়ান ক্রিকেট কাউন্সিল নারী টুর্নামেন্টন্টে আন্তর্জাতিক ক্রিকেটে তাদের অভিষেক হয়।
হলদিয়া মহকুমা
হলদিয়া মহকুমা পশ্চিমবঙ্গ রাজ্যের পূর্ব মেদিনীপুর জেলার একটি প্রশাসনিক একক। মহকুমাটি পূর্ব মেদিনীপুর জেলার অন্তর্গত পূর্বের মহকুমা৷ এই মহকুমার সদর দফতর হলদিয়া শহরে অবস্থিত।
হলদিয়া পশ্চিমবঙ্গের মহকুমাসমূহের মধ্যে শিল্পসমৃদ্ধ মহকুমাসমূহের মধ্যে অন্যতম। মহকুমায় পশ্চিমবঙ্গের একমাত্র খনিজ তেলের শোধনাগার রয়েছে। শ্যমাপ্রসাদ মুখোপাধ্যায় বন্দর কর্তৃপক্ষ পরিচালিত হলদিয়া বন্দর মহকুমার পূর্ব প্রান্তে হুগলী নদীর তীরে অবস্থিত।
প্রশাসন
হলদিয়া মহকুমায় ৬ টি থানা, ৫ টি সমষ্টি উন্নয়ন, ৫ টি পঞ্চায়েত সমিতি, ৩৮ টি গ্রাম পঞ্চায়েত, ৩২০ মৌজা, ৩১২ (+ ১ আংশিক) জনবহুল গ্রাম, ১ টি পৌরসভা এবং ৪ টি আদমশুমারি শহর রয়েছে। হলদিয়া মহকুমার একমাত্র পৌরসভা। মহকুমার আদমশুমারি শহরসমূহ হচ্ছে: গড় কমলপুর, নন্দীগ্রাম, আশাদতাল্যা ও বরদা। মহকুমার সদর দফতর হলদিয়া শহরের রয়েছে।
জনসংখ্যা
২০১১ সালের আদমশুমারি অনুসারে মহকুমার জনসংখ্যা ৯,৫৯,৯৩৪ জন। মহকুমার জনসংখ্যার ঘনত্ব ১,৪০৪ জন/বর্গ কিলোমিটার। এই মহকুমায় পূর্ব মেদিনিপুর জেলার মোট জনসংখ্যার ১৮.৮% মানুষ বাস করে।
মাশক
মাশক (আরবি) বা মেশক (তুর্কি) আরবি লিপির অন্যতম ক্যালিগ্রাফিক শৈলী। ইসলামের উত্থানের সময় এই লিপি আরব উপদ্বীপের বিভিন্ন অঞ্চলে ব্যবহৃত হত। হেজাজি ও কুফিকের মত মাশকও অন্যতম প্রাচীন লিপি।
ব্রেন্ডন ফ্রেজার
ব্রেন্ডন জেমস ফ্রেজার (Brendan James Fraser; ; জন্ম: ৩ ডিসেম্বর ১৯৬৮) একজন মার্কিন-কানাডীয় অভিনেতা। ফ্রেজার হাস্যরসাত্মক ও নাট্যধর্মী চলচ্চিত্রে শ্রেষ্ঠাংশে অভিনয়ের জন্য প্রসিদ্ধ। তিনি দ্য মমি ত্রয়ী (১৯৯৯-২০০৮)-এ রিক ওকনেল চরিত্রে অভিনয় করে পরিচিতি অর্জন করেন।
১৯৯০ সালে কর্নিশ কলেজ থেকে স্নাতক সম্পন্ন করার পর তিনি ডগফাইট (১৯৯১) দিয়ে তার চলচ্চিত্রে অভিষেক হয়। ফ্রেজার তার অভিনয় জীবনের শুরুতে এনসিনো ম্যান (১৯৯২), এয়ারহেডস (১৯৯৪), জর্জ অব দ্য জাঙ্গল (১৯৯৭), ডুডলি ডো-রাইট (১৯৯৯), ব্লাস্ট ফ্রম দ্য পাস্ট (১৯৯৯), বিড্যাজলড (২০০০), মাঙ্কিবোন (২০০১) ও লুনি টিউনস: ব্যাক ইন অ্যাকশন (২০০৩)-সহ অসংখ্য হাস্যরসাত্মক চলচ্চিত্রে এবং কল্পনাধর্মী জার্নি টু দ্য সেন্টার অব দি আর্থ (২০০৮) ও ইঙ্কহার্ট (২০০৮) অভিনয় করেন। এই সময়ে তিনি নাট্যধর্মী স্কুল টাইস (১৯৯২), উইথ অনার্স (১৯৯৪), গডস অ্যান্ড মনস্টার্স (১৯৯৮), দ্য কোয়ায়েট আমেরিকান (২০০২), ক্র্যাশ (২০০৪), ও এক্সট্রাঅর্ডিনারি মেজার্স (২০১০) চলচ্চিত্রে অভিনয় করেন।
২০০০-এর দশকের শেষভাগ থেকে ২০১০-এর দশকের মধ্য পর্যন্ত বিভিন্ন স্বাস্থ্য সমস্যা, ব্যক্তিগত কারণ এবং হলিউড ফরেন প্রেস অ্যাসোসিয়েশনের তৎকালীন সভাপতি ফিলিপ বার্ক কর্তৃক যৌন নিপীড়নের অভিযোগের ফলে তার অভিনয়ের ব্যপ্তি কমে যায়। তিনি টেলিভিশনে হিস্ট্রি চ্যানেলের মিনি ধারাবাহিক টেক্সাস রাইজিং (২০১৫) ও শোটাইমের নাট্যধর্মী ধারাবাহিক দি অ্যাফেয়ার (২০১৬-২০১৭), এফএক্সের ধারাবাহিক ট্রাস্ট (২০১৮), এপিক্সের ধারাবাহিক কন্ডর (২০১৮), ও ডিসি ইউনিভার্স / এইচবিও ম্যাক্সের ধারাবাহিক ডুম পেট্রোল (২০১৯-বর্তমান) -এ কাজ করেন। পরবর্তীকালে স্টিভেন সোডারবার্গের নো সাডেন মুভ (২০২১) ও ড্যারেন অ্যারোনফ্‌স্কির দ্য হোয়েল (২০২২) চলচ্চিত্র দিয়ে তার কর্মজীবনের পুনর্জাগরণ ঘটে। দ্বিতীয় চলচ্চিত্রটির জন্য তিনি শ্রেষ্ঠ অভিনেতা বিভাগে একাডেমি পুরস্কার, ক্রিটিকস চয়েস চলচ্চিত্র পুরস্কার ও স্যাগ পুরস্কার অর্জন করেন এবং বাফটা পুরস্কার ও সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন।
প্রারম্ভিক জীবন
ফ্রেজার ১৯৬৮ সালের ৩ ডিসেম্বর ইন্ডিয়ানা অঙ্গরাজ্যের ইন্ডিয়ানাপলিস শহরে জন্মগ্রহণ করেন। তার পিতা পিটার ফ্রেজার ও মাতা ক্যারল ম্যারি (জন্ম: জেনেরো; ১৯৩৭-২০১৬) দুজনেই কানাডীয়। তার পিতা সাংবাদিক ছিলেন ও পরে পর্যটন অফিসে কানাডীয় পররাষ্ট্র কর্মকর্তা হিসেবে কাজ করেন এবং তার মাতা একজন বিক্রয় উপদেষ্টা ছিলেন। তার মামা জর্জ জেনেরো ১৯৫২ গ্রীষ্মকালীন অলিম্পিকে একমাত্র কানাডীয় স্বর্ণপদক বিজয়ী। তার বড় তিন ভাই কেভিন, রেগান ও শন। তিনি আইরিশ, স্কটিশ, জার্মান, চেক ও ফরাসি-কানাডীয় বংশোদ্ভূত। তিনি কানাডীয় ও মার্কিন দ্বৈত নাগরিকত্বের অধিকারী।
তিনি ১৯৯০ সালে সিয়াটলের কর্নিশ কলেজ অব দি আর্টস থেকে স্নাতক সম্পন্ন করেন। তিনি নিউ ইয়র্ক সিটিতে একটি ছোট অভিনয়ের কলেজে অভিনয় শুরু করেন। তিনি সাউদার্ন মেথডিস্ট বিশ্ববিদ্যালয়ে অভিনয় নিয়ে চারুকলায় স্নাতকোত্তর অধ্যয়নের পরিকল্পনা করেন, কিন্তু হলিউডে চলচ্চিত্রে কাজ করার সিদ্ধান্ত নেন।
এনকুর্তিদো
থাম্ব| হন্ডুরাসের এনকুর্তিদো, লাল মরিচ, জালাপেনো মরিচ, গাজর এবং পেঁয়াজ দিয়ে প্রস্তুত এনকুর্তিদো মেসোআমেরিকান অঞ্চলে একটি আচারযুক্ত মশলা ও চাটনিজাতীয় অনুসংগিক খাদ্য বা খাদ্য উপাদান।   এতে বিভিন্ন শাকসবজি যেমন পেঁয়াজ, মরিচ, জালাপেনো মরিচ, গাজর এবং বীট মিশ্রিত থাকে। সাধারণত ভিনেগার নুন যোগ করে এই আচার প্রস্তুত করা হয় যাতে শাকসবজি কুঁচকে যায় এবং এরা গঠনগত দিক দিয়ে শক্ত থাকে। এটি খাবারের মশলা হিসাবে স্বাদ যোগ করার জন্য ব্যবহার হয় অথবা বিভিন্ন খাবারের সাথে অনুসংগিক পদ হিসাবে পরিবেশন করা হয়। এটি সাধারণত ঠান্ডা পরিবেশন করা হয়। এনকুর্তিদো মেসোআমেরিকান ও তার আশেপাসের অঞ্চলের এক লোকপ্রিয় ও বহুল ব্যবহৃত আচারজাতীয় খাবার।
এনকুর্তিদো হন্ডুরান রন্ধনপ্রণালীর একটি সাধারণ খাবার। এটি কখনও কখনও বিভিন্ন খাবারে মসলা যোগ করতে ব্যবহৃত হয়।   এটি সমস্ত উপকূলীয় মধ্য আমেরিকা অঞ্চলে একটি সাধারণ মশলা বা সস হিসাবে ব্যবহৃত হয়। এটি সাধারণত মেক্সিকান রন্ধনপ্রণালী এবং মেক্সিকান-আমেরিকান রন্ধনপ্রণালীর একটি সাধারন ব্যবহৃত মশলা হিসাবে পরিচিত। মার্কিন যুক্তরাষ্ট্র এবং অন্যান্য অঞ্চলে মরিচ, গাজর এবং পেঁয়াজ সমন্বিত করে জার বা টিনের মধ্যে সংরক্ষণ করে এনকুরটিডো ব্যাপকভাবে উতপাদিত হয় ও মেক্সিকোর বাজারে বিক্রি হয়।
হন্ডুরাসে, অন্তত ১৮৯৮ সাল থেকে এনকুরটিডো বাণিজ্যিকভাবে প্রস্তুত করা হচ্ছে। সেই সময়ে, পণ্যটি নষ্ট হওয়া রোধ করার জন্য সাধারণত একটি হারমেটিক সিল নামক বায়ু নিরোধন ব্যবস্থার সহায়তায় উপাদানগুলি বোতলে বন্ধ করে এটি প্রস্তুত করা হত এবং বোতলগুলির সাথে লেবেল সংযুক্ত করা হত। হন্ডুরাসের আবহাওয়ার কারণে বানিজ্যিকভাবে প্রস্তুত এনকুর্তিদো আংশিকভাবে বোতলজাত করা হয়েছিল যা প্রস্তুত আচারটিকে অসংরক্ষিত করে তুলেছিল।
বারখাদা ইউনিয়ন
বারখাদা ইউনিয়ন বাংলাদেশের খুলনা বিভাগের কুষ্টিয়া জেলার কুষ্টিয়া সদর উপজেলার একটি ইউনিয়ন পরিষদ। এটি ৫৯.৫৭ বর্গকিলোমিটার (২৩.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৫৩,৮১৭ জন। ইউনিয়নটিতে মোট গ্রামের সংখ্যা ১৬টি ও মৌজার সংখ্যা ৯টি।
শিখা পরীক্ষা
Bunsen_burner_flame_types.jpg বিভিন্ন রকম শিখা, ভালভের মাধ্যমে বায়ু প্রবাহের উপর নির্ভর করে: 1. বায়ু ভালভ বন্ধ
2. বায়ু ভালভ প্রায় সম্পূর্ণ বন্ধ
3. বায়ু ভালভ আধা খোলা
4. বায়ু ভালভ সর্বাধিক খোলা]]
শিখা পরীক্ষা হল রসায়নের পরীক্ষায় ব্যবহার করা একটি বিশ্লেষণমূলক পদ্ধতি, এটি বিভিন্ন উপাদানের সনাক্তকরণের পরীক্ষা। প্রাথমিকভাবে প্রতিটি উপাদানের বিশিষ্ট নির্গমন বর্ণালীর উপর ভিত্তি করে, এটির মাধ্যমে ধাতুর আয়নের উপস্থিতি পরীক্ষা করা হয়। সাধারণভাবে শিখার রঙ তাপমাত্রার উপরও নির্ভর করে; শিখার রঙ দেখুন।
পদ্ধতি
এই পরীক্ষায় উপাদান বা যৌগের একটি ছোট নমুনা- গরম, আলোহীন শিখার ওপর রাখা হয়, এবং ফলস্বরূপ শিখার যে রঙ দেখা যায় তা পর্যবেক্ষণ করা হয়। পরীক্ষার উদ্দেশ্য হল নমুনা যৌগটির বাষ্পীভূত পরমাণুগুলির জ্বলনের ফলে কি বর্ণের আলোক নির্গত হয় তা পর্যবেক্ষণ করা। বিশাল আকারের নমুনা নিয়ে কাজ করলে তা থেকেও আলোক নির্গত হয়, কিন্তু সেই আলো বিশ্লেষণের জন্য সুবিধাজনক নয়। বড় আকারের নমুনাগুলি প্রাথমিকভাবে ইলেকট্রনের গতির কারণে আলোক নির্গত করে, সুতরাং সেগুলির বর্ণালী প্রশস্ত এবং সেগুলি রঙের বিস্তৃত পরিসর সমন্বিত॥ শিখাতে উপাদানের যে পরমাণুগুলিকে পাওয়া যায়, সেগুলি কেবল বিভিন্ন পারমাণবিক শক্তির স্তরের মধ্যে ইলেকট্রনগুলির অতিক্রমণের কারণে নির্গত হতে পারে। এই রূপান্তরগুলি খুব নির্দিষ্ট কম্পাঙ্কের আলোক নির্গত করে, যেটি ঐ রাসায়নিক উপাদানের বৈশিষ্ট্য। অতএব, শিখাতে যে রঙ পাওয়া যায়, সেটি মূলত পদার্থের রাসায়নিক উপাদানটির পারমাণবিক শক্তি স্তরগুলির বৈশিষ্ট্য দ্বারা নির্ধারিত হয়। শিখা পরীক্ষার বন্দোবস্ত করা তুলনামূলকভাবে সহজ, এবং সেজন্য প্রায়শই বিদ্যালয়ের বিজ্ঞান পরীক্ষাগারে প্রদর্শিত বা সম্পাদিত হয়।